钦定古今图书集成/明伦汇编/氏族典/第407卷 > 《廖用贤尚友录》 > 许智藏
## 钦定古今图书集成/明伦汇编/氏族典/第407卷 > 《廖用贤尚友录》 > 许智藏

按《隋书许智藏传》：“智藏，高阳人也。祖道，幼尝以母疾，
遂览医方，因而究极，世号名医。仕梁，官至员外散骑
侍郎。父景，武陵王谘议参军。智藏少以医术仕陈。及
陈灭，高祖以为员外散骑侍郎。炀帝即位，智藏时致
仕于家。帝每有所苦，辄令中使就询访，或以舆迎入
殿，扶登御床。智藏为方奏之，用无不效。卒于家。”